***CONTRACT CADRU PRESTĂRI SERVICII***

**privind elaborarea documentaţiei tehnico-economice, faza DALI, pentru obiectivul de investiţii „*Reabilitare DJ 211 Grivița-Traian (km 0+270-km 6+970)”***

**Nr……… /\_\_\_\_\_\_\_\_\_\_\_\_\_\_\_\_2016**

1. **Părţile**

În temeiulO.U.G. nr.34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificările și completările ulterioare s-a încheiat prezentul contract de prestări de servicii:

**între**

**JUDEŢUL IALOMIŢA**, persoană juridică de drept public cu sediul în municipiul Slobozia, Piaţa Revoluţiei, nr.1, jud. Ialomiţa, telefon nr. +40 243/230.200; +40 243/230.201, fax nr. +40 243/230.250; +40 243/232.100; cod fiscal 4231776, cod IBAN **RO33 TREZ 24A8 4030 1710 130X**, deschis la Trezoreria Slobozia, cod poştal 920032, e-mail: [cji@cicnet.ro](mailto:cji@cicnet.ro), reprezentat prin d-nul **Ştefan MUŞOIU, vicepreşedintele Consiliului Judeţean Ialomiţa** cu atribuţii temporar delegate, în calitate de **ACHIZITOR,** pe de o parte,

**și**

**.....................................................,** cu sediul .................................., nr. .........., ..............., .......... .................., Tel./fax: ....................., e-mail: ................................, cod unic de înregistrare .........................., număr de înregistrare la Registrul Comerţului .................................., cont .................................................., deschis la Trezoreria ....................................., ....................................., reprezentată prin **...................................................** având funcţia de **......................................................**, în calitate de **PRESTATOR,** pe de altă parte.,

2. **Definiţii**

2.1. - În prezentul contract următorii termeni vor fi interpretaţi astfel:

1. **contract** - prezentul contract şi toate anexele sale;
2. **achizitor şi prestator** - părţile contractante, aşa cum sunt acestea numite în prezentul contract;
3. **preţul contractului** - preţul plătibil prestatorului de către beneficiar, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
4. **servicii** - activităţile a căror prestare face obiectul contractului;
5. **produse** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza în legătură cu serviciile prestate conform contractului;
6. **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
7. **Formular de ofertă** - actul juridic prin care operatorul economic îşi manifestă voinţa de a se angaja din punct de vedere juridic într-un contract de achiziţie publică; oferta cuprinde propunerea financiară si propunerea tehnică.
8. **Caiet de sarcini** – conţin în mod obligatoriu specificaţii tehnice. Specificaţiile tehnice Reprezintă cerinţe, prescripţii, caracteristici de natură tehnică, ce permit fiecărei lucrări sau serviciu să fie descrisă în mod obiectiv astfel încât să corespundă necesităţii autorităţii contractante. Specificaţiile tehnice definesc, după caz si fără a se limita la cele ce urmează, caracteristici referitoare la nivelul calitativ, tehnic si de performanţă, cerinţe privind impactul asupra mediului înconjurător, siguranţa în exploatare, dimensiuni, terminologie, simboluri, teste si metode de testare, ambalare, etichetare, marcare si instrucţiuni de utilizare a produsului,tehnologii si metode de producţie, precum si sisteme de asigurare a calităţii si condiţii pentru certificarea conformităţii cu standarde relevante sau altele asemenea.
9. **Grafic de prestare a serviciilor** – eşalonarea serviciilor în ordine tehnologică pe obiecte, categorii si faze în limita termenului de prestare propus prin formularul de ofertă.
10. **Propunerea tehnică** – parte a ofertei elaborată pe baza cerinţelor din caietul de sarcini sau după caz din documentaţia descriptivă.
11. **Propunerea financiară** - parte a ofertei ce cuprinde informaţiile cu privire la preţ, tarif, alte condiţii financiare si comerciale corespunzătoare satisfacerii cerinţelor solicitate prin documentaţia de atribuire;
12. **Durata contractului** – limitele de timp în care contractul produce efecte juridice [de la data încheierii până la recepţia finală],
13. **Durata de prestare** - durata de timp angajată prin oferta de prestare conform graficului de eşalonare a serviciilor [se calculează de la data din ordinul de începere a contractului],
14. **Obiectul contractului** - executarea si finalizarea serviciilor definite în caietul de sarcini
15. **zi** - zi calendaristică; lună-lună calendaristică, an - 365 de zile.

3. **Interpretare**

3.1. - În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.

3.2. - Termenul "zi" ori "zile" sau orice referire la zile reprezintă zile calendaristice dacă nu se specifică în mod diferit.

4. **Obiectul contractului**

4.1. Prestatorul se obligă să presteze servicii privind :**elaborare expertiză tehnică, studii de teren, elaborare documentaţie pentru avizarea lucrărilor de intervenție, în conformitate cu HG nr.28/2008 şi elaborare documentaţiei pentru avize şi acorduri conform certificatului de urbanism, pentru obiectivul de investiţii „*Reabilitare DJ 211 Grivița-Traian (km 0+270-km 6+970)”*** cu respectarea tuturor condițiilor impuse prin Caietul de sarcini, în perioada convenită şi în conformitate cu obligaţiile asumate prin prezentul contract.

5. **Preţul contractului**

**5.1** Preţul convenit pentru îndeplinirea contractului este de **…………. lei**, fără TVA.

**5.2** Valoarea contractului, plătibilă prestatorului, este de **………….** **lei**, la preţul contractului adaugându-se TVA în sumă de **…………… lei**, calculată în condiţiile legii. Această valoare va sta la baza calculului penalităţilor prevăzute la art. 10.1.

5.3. Preţul este ferm şi nu se poate modifica pe toată perioada contractului.

6. **Durata contractului**

**6.1.** Prezentul contract se derulează pe o perioadă de **30 zile** de la semnarea contractului, în care prestatorul va duce la îndeplinire obiectul acestuia .

6.2. Prezentul contract încetează să producă efecte la data îndeplinirii tuturor obligațiilor de către ambele părți.

**6.3.** Contractul se finalizează prin: ajungere la termen, acordul părţilor, reziliere unilaterală.

7. **Documentele contractului**

7.1. Documentele contractului sunt:

- caietul de sarcini;

- propunerea tehnică;

- propunerea financiară;

- dovada constituirii garanției de bună execuție a contractului conform art.11;

8. **Obligaţiile prestatorului**

**8.1** a) Prestatorul se obligă să presteze serviciile în conformitate cu normele legale în vigoare la standardele şi/sau performanțele prezentate in caietul de sarcini și propunerea tehnica, anexe la contract**.**

b) În cazul în care, după verificarea documentaţiei tehnice de către compartimentul de specialitate și/sau comisiile de specialitate se constată că este necesară efectuarea unor modificări, prestatorul le va efectua fără costuri suplimentare, în termen de maximum **7 zile** de la notificarea de către achizitor sau se va conveni o altă perioadă de comun acord în funcţie de complexitatea modificărilor.

**8.2.** Prestatorul se obligă să elaboreze:

**- expertiză tehnică;**

**- studii de teren;**

**- documentaţie pentru avizarea lucrărilor de intervenție, în conformitate cu HG nr.28/2008;**

**- documentaţiei pentru avize şi acorduri, conform certificatului de urbanism.**

**8.3** Întreaga documentație ( piesele scrise şi cele desenate) se va preda în 3 exemplare scrise şi un exemplar în format electronic;

**8.3.1.** Prestatorul se obligă să despăgubească achizitorul împotriva oricăror:

- reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.) şi

- daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din culpa achizitorului.

**8.3.2.** Despăgubirile precizate mai sus se datorează doar daca sunt produse din culpa prestatorului şi se referă doar la acest contract.

**8.4.** (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat.

(2) Prestatorul se obligă să supravegheze şi să răspundă pentru calitatea serviciilor prestate, să asigure resursele umane, materialele, echipamentele şi orice alte asemenea, fie de natură provizorie, fie definitivă, cerute de şi pentru contract.

**8.5.** Prestatorul este pe deplin responsabil pentru execuţia serviciilor înăuntrul termenelor stabilite prin prezentul contract. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**8.6.** Prestatorul are obligaţia de a identifica toate instalaţiile şi construcţiile aeriene sau subterane existente în zona obiectivului de investiții, în vederea protejării acestora în condiţiile legii.

**8.7.** Prestatorul se obligă să presteze serviciile în conformitate cu cerinţele achizitorului şi legislaţia în vigoare.

**9.** **Obligaţiile achizitorului**

**9.1.** Achizitorul se obligă să recepţioneze serviciile prestate, în termen de **10 zile lucrătoare** de la predarea documentaţiei.

**9.2**. Plata pentru elaborarea expertizei tehnice şi a documentației pentru avizarea lucrărilor de intervenție se va face după recepționarea acesteia de către persoane desemnate de achizitor şi pe bază de proces verbal de recepţie, iar a documentației pentru avize și acorduri după acceptarea acesteia de către emitenții avizelor sau acordurilor impuse prin certificatul de urbanism.

**9.3.** Achizitorul va pune la dispoziție orice informații pe care le deține, necesare elaborării documentației tehnice şi economice.

**10.** **Sancţiuni pentru neîndeplinirea culpabilă a obligaţiilor**

**10.1.** Pentru nerespectarea obligaţiilor ce revin prestatorului, conform prezentului contract, achizitorul are dreptul de a calcula şi pretinde penalităţi de întârziere în procent de **0,05 % pe zi** aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**10.2.** Neefectuarea plăţilor facturilor la termenul precizat poate obliga achizitorul la plata unor penalităţi de întârziere în procent de **0,05 % pe zi** aplicat asupra valorii obligaţiilor neonorate la termenele stabilite, începând cu ziua imediat următoare termenului de scadenţă şi până în ziua stingerii obligaţiei, inclusiv.

**10.3.** Achizitorul este exonerat de plata majorărilor de întârziere în cazul în care prestatorul nu respectă obligaţiile ce-i revin cu privire la depunerea, în timp util, a tuturor documentelor justificative aferente plăţii.

**10.4**. Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a considera contractul reziliat de drept şi de a pretinde plata de daune-interese.

**10.5.** Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**10.6.** Pentru neîndeplinirea obiectului contractului, în mod culpabil şi repetat, prestatorul datorează achizitorului plata de daune interese în cuantum de 10% din valoarea contractului fără TVA.

**11. Garanţia de bună execuţie a contractului**

**11.1.**  Prestatorul are obligaţia de a constitui garanţia de bună execuţie în timp de maxim **5 zile** lucrătoare de la data semnării contractului.

**11.2** Prestatorul se obligă să constituie garanţia de bună execuţie a contractului în cuantum de **.................** lei, reprezentând **5 %** din preţul contractului, fără T.V.A, printr-un instrument de garantare emis în condiţiile legii de o societate bancara .

**11.3.** Garanţia de bună execuţie se constituie anexă la prezentul contract.

**11.4** Neprezentarea dovezii de constituire a garanţiei de bună execuţie în termenul stabilit la pct. 11.1, determină încetarea de drept a contractului, cu obligaţia prestatorului de a datora achizitorului daune interese în cuantumul prevăzut la pct. 10.6.

**11.5.** Achizitorul se obligă să restituie garanţia de bună execuţie în cel mult **14 zile** de la data recepţiei la terminarea lucrărilor a obiectivului proiectat , dacă nu a ridicat până la acea dată pretenţii asupra ei.

**11.6.** Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi îndeplineşte obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**12.** **Recepţie şi verificări**

**12.1.** Achizitorul prin reprezentanţii săi împuterniciţi, are dreptul de a verifica modul de prestare a serviciilor pentru a stabili conformitatea lor cu specificaţiile tehnice şi prevederile din propunerea tehnică.

**12.2.** Predarea, respectiv primirea documentaţiei de proiectare se va realiza pe bază de proces-verbal, semnat de părţile contractante în termenul prevazut la pct 9.1.

**13.** **Începere, întârzieri prestări servicii**

**13.1.** Prestatorul are obligaţia de a începe prestarea serviciilor la data încheierii prezentului contract.

**13.2.** În cazul în care prestatorul cumulează întârzieri, datorate în exclusivitate autorităţii contractante, părţile vor stabili de comun acord prelungirea perioadei de prestare a serviciului, prin încheierea unui act adiţional.

**14.** **Ajustarea preţului contractului**

**14.1.** Pentru serviciile prestate, plăţile datorate de achizitor prestatorului sunt cele declarate în ofertă, anexă la contract fără a putea fi modificate.

**15.** **Amendamente**

**15.1.** Părţile contractante au dreptul, pe durata îndeplinirii contractului, de a conveni asupra modificării clauzelor contractului, prin act adiţional, numai cu respectarea cerinţelor prevăzute înprezentul contract.

**16.** **Cesiunea**

**16.1.** Prestatorului îi este interzisă cesiunea prezentului contract.

**17. Dreptul de proprietate intelectuală**

**17.1.** Orice rapoarte şi date precum hărţi, diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate compilate sau realizate de Prestator, sau de personalul său salariat ori contractat în executarea contractului de servicii vor fi proprietatea achizitorului. După încetarea contractului de servicii, prestatorul va remite toate aceste documente şi date achizitorului. Prestatorul nu va păstra copii ale acestor documente ori date şi nu le va utiliza în scopuri care nu au legătură cu contractul de servicii fără acordul scris în prealabil al achizitorului.

**17.2.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în prestarea Contractului de Serviciivor fi proprietatea Achizitorului, care le va putea utiliza aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**18. Forţa majoră**

**18.1.** Forţa majoră se constată de către o autoritate competentă.

**18.2.**Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**18.3.** Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

**18.4.** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**18.5.** Dacă forţa majoră acţionează sau se estimează că va acţiona o perioadă mai mare de 30 de zile, fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna dintre părţi să poată pretindă celeilalte daune-interese.

**19.** **Soluţionarea litigiilor**

**19.1.** Achizitorul şi prestatorul vor depune toate eforturile pentru a rezolva pe cale amiabilă, prin negociere, orice neînţelegere sau dispută care se poate ivi între ei în cadrul sau în legătură cu îndeplinirea contractului.

**19.2.** Dacă, după 30 de zile de la începerea acestor negocieri, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente de la domiciliul achizitorului , potrivit dreptului comun.

**20.** **Clauza de confidenţialitate**

**20.1.** Prestatorul se obligă să păstreze pe toată durata de executare a prezentului contract, precum şi pe o perioadă de 1 an de la încetarea acestuia, confidenţialitatea asupra datelor, informaţiilor şi documentelor referitoare la activitatea achizitorului care îi vor fi transmise în vederea realizării obiectului prezentului contract, cu excepţia celor care prin natura lor sunt publice sau destinate publicului.

**20.2.** Obligaţia de păstrare a confidenţialităţii menţionată la pct. 22.1. încetează dacă intervine una dintre următoarele situaţii:

1. acordul părţilor;
2. datele, informaţiile, documentele menţionate anterior sunt accesibile publicului sau devin accesibile publicului pe altă cale decât prin încălcarea prezentului contract;
3. dezvăluirea datelor, informaţiilor şi/sau accesul la documentele menţionate anterior sunt cerute printr-un act oficial al unei autorităţi administrative sau judecătoreşti, act emis în îndeplinirea obligaţiilor legale ale respectivei autorităţi şi cu respectarea tuturor cerinţelor legale.

**21.**  **Rezilierea contractului**

**21.1.** Achizitorul îşi rezervă dreptul de a rezilia contractul, în mod unilateral, în situaţia în care obiectul contractului nu mai există sau în alte situaţii similare printr-o notificare scrisă transmisă cu 15 zile înainte..

**21.2.** Încetarea contractului se poate realiza şi prin acordul de voinţă al părţilor.

**22.** **Comunicări**

**22.1.** Orice comunicare dintre părţi, referitoare la îndeplinirea prezentului contract, trebuie să fie transmisă în scris.

**22.2** Orice document scris trebuie înregistrat atât în momentul transmiterii, cât şi în momentul primirii.

**22.3.** Comunicările între părţi se pot face şi prin fax sau e-mail, cu condiţia confirmării în scris a primirii comunicării.

**23.** **Legea aplicabilă contractului**

**23.1.** Contractul va fi interpretat conform legilor din România.

Părţile au înţeles să încheie astăzi, ………………… 2016, prezentul contract în două exemplare originale, câte unul pentru fiecare parte.

|  |  |
| --- | --- |
| **Achizitor :** | **Prestator :** |
| **CONSILIUL JUDEŢEAN IALOMIŢA,**  **p. Preşedinte** |  |
| **Vicepreşedinte,**  **Ştefan MUŞOIU** |  |
| **Viză C.F.P.,** |  |
|  |  |
| **Avizat pentru legalitate,** |  |
|  |  |
| **Iniţiator,** |  |